এ নিয়ে টালিগঞ্জ থানার কর্তব্যরত পুলিশ আধিকারিক বলেন, ‘‘রাতে সাদার্ন অ্যাভিনিউ থেকে বেলতলার দিকে মোটরবাইকে যাচ্ছিলেন ওই দু’জন। নিয়ন্ত্রণ হারিয়ে পড়ে যান তাঁরা। তাতেই চোট পেয়েছেন। তবে বিষয়টি আরও দেখতে হবে।’’ যদিও পুলিশের এই মতকে উড়িয়ে দিয়ে রাসবিহারী এলাকার বিজেপি নেতা বীরেশ্বর মণ্ডল দাবি করেন, ‘‘পুলিশ দুর্ঘটনার তত্ত্ব দিচ্ছে। আদতে তৃণমূল মারধর করেছে। প্রশাসন কিছুই করছে না।’’ ৮৪ নম্বর ওয়ার্ডের কাউন্সিলর পারমিতা চট্টোপাধ্যায় বলেন, ‘‘এমন সংঘর্ষের কথা শুনিনি। একটা দুর্ঘটনার কথা কানে এসেছিল। আসলে কী ঘটেছে, পুলিশ ভাল বলতে পারবে।’’